СОВЕТ НА ОПШТИНА КИЧЕBO

Бр. 08-1272/2

30.05.2024 година

К и ч е в о

**З А П И С Н И К**

Од одржаната 34-тa редовна седница на Советот на Општина Кичево на ден 30.05.2024 година во просториите на Советот на Општина Кичево со почеток во 10 часот

Седницата во 10 часот ја отвори и со неа раководеше Претседателот на Советот на Општина Кичево Скендер Џабири, а присутни беа и советниците: Ќамер Клоси, Дренуше Далипи, Филип Митрески, Михајло Данилоски, Виолета Спасеноска, Лазе Јакимоски, Олгица Попоска, Игор Стојаноски, Даниела Попоска, Анто Трајаноски, Тефик Лутвиу, Валентина Лазаревска, Иванчо Божиноски, Виктор Алексоски, Рамазан Зулбеари, Фортеса Сејдини, Сибел Туфекџи и Агим Садику.

Отсутни беа советниците: Абдула Сејдини, Арѓент Асани, Валбона Адили Емини, Миѓен Зендели.

На седницата беа присутни и Анета Настеска- Секретар на општината, Мара Мишкоска, Беким Мустафај, Дарко Белевски, Валдет Селими, Ленче Србиноска, Арбен Ристеми и Фjола Алиу-претставници од општинската администрација, преставник од ЈП,,Комуналец“ и новинар од ТВ,,Ускана“.

**Претседателот на советот** праша дали има некој забелешка на Записникот од 33-та седница на советот одржана на 26.04.2024 г.

**Валентина Лазаревска**- Информира дека има забелешка во записникот, во нејзиното излагање и тоа веднаш под предложениот дневен ред, по зборовите ,,исто така“ и запирката да се додаде ,,член 2“.

Бидејќиникој друг не зеде збор, **Претседателот на советот** го стави на усвојување Записникот од 33-та седница на советот одржана на 26.04.2024 г. и истиот се усвои со 19 гласа ЗА. ПРОТИВ (нема). ВОЗДРЖАНИ (нема).

**Претседателот на советот** за оваа седница го предложи следниот:

**Д Н Е В Е Н Р Е Д**

1.Усвојување на Кварталниот извештај за извршување на буџетот на општина Кичево за 2024 година за првиот квартал од 01.01.2024 до 31. 03.2024.

2.Усвојување на Кварталниот извештај за извршување на приходите и трошоците за првиот квартал на ЈП ,,Комуналец,, од 01.01.2024 г. до 31.03. 2024 г.

3.Предлог за Стратегија за локален економски развој на општина Кичево за периодот од 2024 до 2028 г.

4.Предлог Одлука за објавување на Јавен Повик.

5.Јавен Повик за избор на член на Управрн одбор на ЈП ,,Комуналец,,.

6.Решение за формирање комисија за селекција.

7. Предлог Одлука со која се утврдува дека ќе се донесе измена на урбанистичка документација за с. Брждани- Кичево заради вклопување на бесправен објект.

8. Предлог Одлука со која се утврдува дека ќе се донесе измена на урбанистичка документација за с. Брждани- Кичево заради вклопување на бесправен објект.

9. Предлог Одлука со која се утврдува дека ќе се донесе измена на урбанистичка документација за с. Осој- Кичево.

10. Разно.

**Валентина Лазаревска**- Информира дека има забелешка по втората точка од дневниот ред и тоа во доставеното мислење од Надзорниот одбор дека немало коресподенција со Извештајот кај приходите и расходите. Исто така во врска со добивката на претпријатието, не коренсподирале податоците од мислењето со податоците од извештајот. Истакна дека во тој квартал претпријатието имало загуба, а не добивка според извештајот. Побара да се направи корекција за тоа.

**Агим Садику**- Информира дека има забелешка кај образложението на кварталот во табеларниот дел кај албанскиот дел, имало неусогласеност меѓу македонскиот и албанскиот дел во образложението на извештајот. Во реализацијата пишувало 4 месеци, а треба 3 месеци, бидејќи кварталите се за 3, а не за 4 месеци, имало неусогласувања и во преводот. Претседателот на советот информира дека во врска со тоа ќе се произнесе преставникот од ,,Комуналец“ кога ќе се расправа за точките.

**Претседателот на советот** го стави на усвојување предложениот дневен ред и истиот се усвои со 19 гласа ЗА. ПРОТИВ (нема). ВОЗДРЖАНИ (нема).

**1.ПРВА ТОЧКА**: Усвојување на Кварталниот извештај за извршување на буџетот на општина Кичево за 2024 година за првиот квартал од 01.01.2024 до 31. 03.2024

**Мара Мишкоска**-Информира дека навреме е доставен извештајот заедно со споредбено образложение за 2023 и 2024 г. во кое процентуално било преставено движењето на приходите и расходите.

**Агим Садику**- Информира дека комисијата за финансии не одржала седница и не знаел дали се точни бројките што се испишани и за долговите дали се тие. Потребно било да се разгледаат финансиските картици, за да се уверат во тоа. Тоа што се реализирало не можело да се менува. Не знаеле дали извештајот е за првото тромесечие или за првото четиримесечие. Во македонскиот дел пишувало дека нема долг, а во албанскиот дел пишувало дека долгот на општината продолжува. До колку се одржала седница на комисијата тоа ќе се разгледало таму и ќе се повлечело. Нејасна била формата на реализација на буџетот. Имало несогласувања меѓу двете табели. Истакна дека тоа се службени документи, тие треба добро да се преведат и не требало тоа да се толерира. Не било прв пат така.

**Мара Мишкоска**- Информира дека била известена дека ќе има комисија, но не се одржала. Се извини за пропустот и информира дека тоа ќе се поправи и писмено ќе им се достави.

**Агим Садику**- Информира дека се работи за службен документ кој треба професионално да се изготви. Да се утврдело дали има или нема долг.

**Мара Мишкоска**- Информираше дека доколку се одржела комисијата, тоа може ќе се решело. Информира дека гршката ќе биде исправена и тоа ќе им се доставело во текот на седницата.

**Лазе Јаќимоски**- Информира дека ќе било добро да им се достави корекцијата во текот на седницата, за да знаело за што ќе гласаат. Во спротивно немало да знаат за што ќе гласаат, за корегирано или да се корегира.

**Претседателот на советот** предложи за точката да се расправа по добиената корекција на материјалот, а сега да се премине на 2 точка од дневниот ред.

Се премина на

**2.ВТОРА ТОЧКА**: Усвојување на Кварталниот извештај за извршување на приходите и трошоците за првиот квартал на ЈП ,,Комуналец,, од 01.01.2024 г. до 31.03. 2024 г.

**Преставникот на ЈП ,,Комуналец**“ - Информира за реализираните приходи и расходи и ги образложи.

**Валентина Лазаревска** –Информира дека има забелешка во фактичката состојба која некореспондирала во мислењето на Надзорниот Одбор и Извештајот. Истакна дека има загуба во работењето на претпријатието, тоа не било техничка грешка и требало да се исправи. Не знае зошто Управниот Одбор не го разгледал тоа мислење.

**Преставникот на ЈП ,,Комуналец**“- Информира дека можеби имало грешка во е-мајлот и доставувањето. Во е-мајлот на службите и од Управниот одбор кореспондирале.

**Валдет Селими**- Информира дека како што е испратен е-мајлот од ,,Комуналец“ така е испратено до советот. Истакна дека може да имало грешка од администраторот во ,,Комуналец“ или се работело за предходна година.

**Претседателот на советот** -Информира дека имало неусогласеност меѓу материјалите на советот и доставеното од ,,Комуналец“.

**Преставникот на ,,Комуналец**“- Информира дека треба да се види каде е пропустот и што е доставено од администраторот на ,,Комуналец“.

**Валентина Лазаревска**- Истакна какое можно Управниот Одбор да неможел да ја увиди грешката при разгледувањето на мислењето на Надзорниот Одбор, бидејќи се работело за добивка од 2 милиони.

**Преставникот на ,,Комуналец**“- Информира дека за тоа ќе се координира со администраторот да не имало грешка во доставата.

**Претседателот на советот**- Информира дека податоците на преставникот од ,,Комуналец“, не кореспондираат со тие што се доставени до советот.

**Лазе Јаќимоски**- Информира дека имало неусогласеност меѓу Извештајот и мислењето од Надзорниот одбор. Седницата била одржана на втори мај и тоа можело да се види од записникот Грешки имало во повеќе суми, а не само во една или две бројки, па да се рече дека е техничка грешка. Тој е официјален документ објавен на Веб страната.

**Валентина Лазаревска**- Информира дека иако овој документ бил објавен на Веб страната таа вчера проверила и не бил објавен.

**Претседателот на советот** даде пауза од 5 минути да се координира Преставникот на ,,Комуналец“ со тамошните служби.

По паузата седницата продолжи.

Се премина на

**3.ТРЕТА ТОЧКА:** Предлог за Стратегија за локален економски развој на општина Кичево за периодот од 2024 до 2028 г.

**Дарко Белевски**- Информира дека лани со УСАИД бил потпишан нов стратешки документ, различен од предходните, изработен по методологија на УСАИД. Истакна дека се изработени 9 прирачници во кои е направена анализа на бизнис секторите. Потоа, детално ја образложи стратегијата.

**Валентина Лазареска**- Праша дали Акциските планови во кои се одредени цели врз реални мерки, можат да се реализираат врз основа на ресурсите, финансиите и др. услови и кои се роковите на мониторинг кои се обезбедени за извршување на целите.

**Дарко Белевски**- Информира дека во врска со мониторингот во соработка со УСАИД ќе се врши 1 година мониторинг за тоа што е сработено. Некој активности веќе биле во тек и се спроведувале. Постоеле многу програми, но смета дека тие ќе се реализираат за 4 години.

**Валентина Лазаревска**- Праша дали има ревизија за тоа што е сработено.

**Дарко Белевски**-Информира дека внатрешниот мониторинг бил нивен и тие можеле да бараат намалување или зголемување на мерките за да се реализира предвиденото.

**Агим Садику**- Информира дека од табеларниот приказ во стратегијата видел дека Македонија била поделена на 8 региони, но немало рамномерен распоред на средствата во сите региони. Најмногу имало инвестирано во скопскиот, а најмалку во нашиот регион. Бидејќи имало дизбаланс, праша дали може да се влијае да се избалансираат инвестициите. Во врска со субвенционирањето на малите и средните претпријатија од страна на општина истакна дека побарал извештаи, за да се види дали тие функционираат или не и праша дали се следи тоа. Потребно било да се има средба и со бизнис секторот, за тие да се прашаат за проблемите и реалните идеи кои ги имаат и на тој начин да се создаде стратегија за развој на општината.

**Дарко Белевски** – Информира дека како општината од почетокот на донесувањето на законот не се согласувале за него. Регионалниот развој бил сведен на тоа човечките ресурси да предлагаат програми и проекти, а Градоначалниците да ги усвијуваат. Истакна дека со 10-15 милиони денари по регион не било доволно за развој. Како опшина се борат да се искористат многу средства и да се спроведат многу проекти. Барале и имало методологија за следење на средствата кои се доделени, за тоа дали и како се искористени.

**Претседателот на советот** ја стави на усвојување Предлог за Стратегијата за локален економски развој на општина Кичево за периодот од 2024 до 2028 г. и истата се усвои со 19 гласа ЗА. ПРОТИВ (нема). ВОЗДРЖАНИ (нема).

Претседателот на советот предложи, по доставените корегирани материјали за првата точка од дневниот ред, повторно да се разгледа

**1.ПРВАТА ТОЧКА**: Усвојување на Кварталниот извештај за извршување на буџетот на општина Кичево за 2024 година за првиот квартал од 01.01.2024 до 31. 03.2024г.

**Мара Мишкоска**- Информира дека е направена корекција и сега им се доставени точните податоци од образецот К2 и на албански и на македонски јазик.

**Агим Садику**- Информира дека во македонскиот дел стоело дека општината не е во долг, а во албанскиот дел дека е во долг.

**Мара Мишкоска** -Информира дека имало техничка грешка во преводот и требало во албанскиот дел да стои ,,не е во долг“.

**Претседателот на советот** го стави на усвојување Кварталниот извештај за извршување на буџетот на општина Кичево за 2024 година за првиот квартал од 01.01.2024 до 31. 03.2024 и истиот се усвои со 10 гласа ЗА. ПРОТИВ (нема). 9 гласа ВОЗДРЖАНИ.

По доставените материјали по е-маил од ЈП,,Комуналец“ повторно се премина на

**2.ВТОРАТА ТОЧКА**: Усвојување на Кварталниот извештај за извршување на приходите и трошоците за првиот квартал на ЈП ,,Комуналец,, од 01.01.2024 г. до 31.03. 2024 г.

**Преставникот на ЈП,,Комуналец**“- Информира дека на советниците сега им се доставени исправените и точни матријали за точката.

**Лазе Јаќимоски**- Праша кај останатите приходи на што се должел долгот, а исто и кај ,,Студенчица“ на што се должела разликата.

**Преставникот на ЈП,,Комуналец-** Информира дека кај останати приходи тие се варијабилни приходи, а кај ,,Студенчица“ се работело за сумата на потрошената електрична енергија.

**Агим Садику** – Информира дека приходите и расходите во тој квартал имаат негативен биланс и не реален со тој на терен. Приходите биле зголемени за 5 милиони, а претпријатието е во загуба. Друг дел на долгови бил околу 3 милиони евра кон купувачите и била нереална ситуација која се преставувала секоја година. Потребно било реално да се престави долгот и реализацијата да била реална. ,,Студенчица“ од снабдувањето на вода има лимит што се зема со прсуда, но има и други должности кон добавувачите. Некој работи требало да се спречат, како долговите кон Нотарите. Не се корегирала базата на купувачите и затоа се одело кон загуба. Замоли да се преземат мерки за да не се прави тоа. Праша зошто претпријатието секогаш било во добивка, а сега е во загуба.

**Преставникот на ,,Комуналец**“-Информира дека резултатот од загубата било што биле зголемени расходите за плати на вработените. Затоа, имало зголемување на расходите кај вработените во однос на кварталот од лани.

**Валентина Лазаревска**- Информира дека граѓаните во населбата ,,Иванидол“, воопшто не биле задоволни од услугите на ,,Комуналец“ , не се празнеле кантите и контињерите таму, побара да се преземат мерки за тоа. Истакна дека имало реакција од граѓаните дека не се одржувале и градските гробишта (старите и новите).

**Преставникот од ,,Комуналец**“- Информира дека тој ќе го проследел тоа до соодветните служби во претпријатието.

**Валентина Лазаревска**- Истакна дека ќе го држи за збор.

**Претседателот на советот** го стави на усвојување Кварталниот извештај за извршување на приходите и трошоците за првиот квартал на ЈП ,,Комуналец,, од 01.01.2024 г. до 31.03. 2024 г. и истиот се усвои со 11 гласа ЗА. 5 гласа ПРОТИВ. 2 гласа ВОЗДРЖАНИ.

Советникот Михајло Данилоски се иззема од гласање, бидејќи е вработен во претпријатието.

**4.ЧЕТВРТА ТОЧКА**: Предлог Одлука за објавување на Јавен Повик.

**Секретарот на општината**- Информира дека се поминати 3 месеци од изборот на ВД членот на управниот одбор на ЈП ,,Комуналец,, и затоа била Одлуката за објавување на Јавен повик за да се избере нов член.

**Претседателот на советот** јастави на усвојување Предлог Одлуката за објавување на Јавен Повик и истата се усвои со 9 гласа ЗА. 6 гласа ПРОТИВ (нема). 1 гласа ВОЗДРЖАНИ.

Советникот Михајло Данилоски се иззема од гласање, бидејќи е вработен во претпријатието.

**5.ПЕТТА ТОЧКА**: Јавен Повик за избор на член на Управрн одбор на ЈП ,,Комуналец,,

**Секретарот на општината**- Информита дека со тој Јавен повик ќе се пополни испразнетото место од Управниот одбор на претпријатието, кој ќе се објавил по формирањето на владата.

**Лазе Јаќимоски**- Информира дека советниците од ВМРО-ДПМНЕ ќе гласале против тие точки, бидејќи секој пат имало прекршување на законот, па и сега имало такво прекршување.

**Претседателот на советот** го стави на усвојување Јавениот Повик за избор на член на Управрн одбор на ЈП ,,Комуналец,, и истиот се усвои со 10 гласа ЗА. 6 гласа ПРОТИВ . 2 гласа ВОЗДРЖАНИ.

Советникот Михајло Данилоски се иззема од гласање, бидејќи е вработен во претпријатието.

**6.ШЕСТА ТОЧКА**: Решение за формирање комисија за селекција.

**Секретарот на општината**- Информира дека решението било изготвено согласно Законот за Јавни претпријатија и се работело за еден член на Управниот одбор.

**Претседателот на советот** го стави на усвојување Решението за формирање комисија за селекција и истото се усвои со 10 гласа ЗА. 6 гласа ПРОТИВ . 2 гласа ВОЗДРЖАНИ.

Советникот Михајло Данилоски се иззема од гласање, бидејќи е вработен во претпријатието.

**7.СЕДМА ТОЧКА**: Предлог Одлука со која се утврдува дека ќе се донесе измена на урбанистичка документација за с. Брждани- Кичево заради вклопување на бесправен објект

**Беким Мустафај** – Информира дека се работи за легализација на објект, стамбена куќа во с. Брждани на приватно земјиште и било потребно да се прошири урбаниот опфат.

**Претседателот на советот** ја стави на усвојување Предлог Одлуката со која се утврдува дека ќе се донесе измена на урбанистичка документација за с. Брждани- Кичево заради вклопување на бесправен објект и истата се усвои со 19 гласа ЗА. ПРОТИВ (нема). ВОЗДРЖАНИ (нема) .

**8.ОСМА ТОЧКА**: Предлог Одлука со која се утврдува дека ќе се донесе измена на урбанистичка документација за с. Брждани- Кичево заради вклопување на бесправен објект.

**Беким Мустафај-** Информира дека и тука се работело за стамбен објект во приватна сопственост надвор од урбан опфат.

**Претседателот на советот** ја стави на усвојување Предлог Одлука со која се утврдува дека ќе се донесе измена на урбанистичка документација за с. Брждани- Кичево заради вклопување на бесправен објект и истата се усвои со 19 гласа ЗА. ПРОТИВ (нема). ВОЗДРЖАНИ (нема).

**9. ДЕВЕТА ТОЧКА**: Предлог Одлука со која се утврдува дека ќе се донесе измена на урбанистичка документација за с. Осој- Кичево

**Беким Мустафај**- Информира дека се работи за објект во с. Осој кој бил надвор од урбан опфат, две цркви и помошни простории и се барало проширување на урбаниот опфат.

**Иванчо Божиноски**- Праша дали се работи за објекти во државна сопственост и кој е подносител.

**Беким Мустафај**- Информира дека се рабори за 4 објекти, два биле во приватна сопственост, а два во сопственост на ЈП,,Македонски шуми“. Подносител била Македонската православна црква.

**Претседателот на советот** ја стави на усвојување Предлог Одлуката со која се утврдува дека ќе се донесе измена на урбанистичка документација за с. Осој- Кичево и истата се усвои со 19 гласа ЗА. ПРОТИВ (нема). ВОЗДРЖАНИ (нема).

**10.ДЕСЕТА ТОЧКА:** Разно

**Претседателот на советот** ја прочита Молбата од Здружението за хуманитарни цели Хајат Македонија- Кичево. Здружението бара од Советот и Градоначалникот да се донесе Одлука со која ќе се ослободат од регулирањето на надоместокот за уредување на градежно земјиште за изградба на два објекти наменети за нивните потреби.

Претседателот на советот информира дека Молбата ќе се достави до Секторот за комунални дејности, за да постапи по неа.

**Валентина Лазареска**- Информира дека имало барање од граѓаните на улицата ,,Мирка Настеска“ во населбата Карпош, кои редовно си плаќале улично осветлување, а истото го немале.

Претседателот на советот информира да се упатат до Секторот за комуналлни дејности, за да им се одговори за тоа.

Бидејќи, никој друг не се јави за збор, а со тоа беше исцрпен Дневниот ред за оваа седница, Претседателот на Советот на Општина Кичево ја затвори Седницата на Советот во 12 часот и 15 минути.

Записничар Совет на Општина Кичево

Претседател

- Ленче Србиноска Скендер Џабири